سەبارەڎ پا مژارەیە ناۋەنڎو یاۋنەری هێزەکا سوریای دیموکراتیک (قەسەدە)ی ئارۊ سەرو ماڵپەڕو ڕەسمی ۋێشۊ یاۋنەریێش ۋەڵاکەرڎۊ و چنەشەنە ئەرەیاۋنانش:
"جە ١٠و نیسانینە سەعاڎ ١٨:٠٠ جە دێرەزور هێزەکېما ۋەرپەرچو موشەکۍ ١٠٧ ملیمیشا دانۊ. چا ھجومەنە هێزەکۍ هامپەیمانا جە ۋەرکەوتوو دێرەزوری کریێبێنۍ ئامانج. ھجومەکە حیچ زەرەرۍ گیانی و ماددیش ۋنە نەکۊتەنۊ.
ھجومی چی جۊرەیە ژیای گەلی و، هێزەکا و هامکاراما جە هامپەیمانی میان نەتەوەیی وزۊ مەتەرسیۊ و ئەمنیەت و مەنتیقەکەی شێۋنۊ.
پەی پارێزناو ئەمنیەت و سەقامگیری جە سەرانسەرو سەرنیشتوو ۋەرکەوتوو سوریاینە درێژە بە ئۊپراسیۊنە هامبەشەکاما چنی هێزەکا هامپەیمانی میان نەتەوەیی مڎەیمۍ".
هـ . ش
